**PATAVEZÉR 2015 VADÁSZTÁRSASÁG**

**FEGYELMI SZABÁLYZAT**

Gyöngyöspata, 2023 február 25.

***- 1 -****I. FEJEZET*

*1.§*

*A Fegyelmi Szabályzat hatálya*

*1.,*

*A Fegyelmi Szabályzat hatálya alá a Patavezér 2015 Vadásztársaságban ( a továbbiakban VT ) tömörült vadásztársasági tagok tartoznak, függetlenül attól, hogy valamely tisztséget viselnek – e a vadásztársaságnál.*

*2.,*

*A vadászok feladatait, jogait és kötelezettségeit különösen meghatározzák:*

*- vadgazdálkodásra, vadászatra, a fegyver tartására és használatára vonatkozó jogszabályok,*

*- egyesületekre vonatkozó jogszabályok,*

*- a VT Alapszabálya,*

*- a VT Helyi Szabályzata,*

*- a VT testületi és vezető szerveinek a jogszabályokkal és szabályzatokkal összhangban álló döntései, határozatai.*

*3.,*

*A 2. bekezdésben említett jogszabályok, szabályzatok és határozatok meg nem tartása miatt indult fegyelmi eljárásra a Fegyelmi Szabályzat rendelkezéseit kell alkalmazni.*

*2.§*

*A fegyelmi eljárás célja*

*A Fegyelmi eljárás, illetőleg a felelősségre vonás célja:*

*a., a fegyelmi vétséget elkövető vadász bizonyított cselekményével arányban álló fegyelmi büntetés meghozatala, az elkövető visszatartása a jövőbeni hasonló cselekmények elkövetésétől,*

*- 2 -*

*b., más vadászoknak fegyelmi vétségek elkövetésétől való visszatartása,*

*c., a balesetek megelőzése a vadászati, fegyvertartási és fegyverhasználati szabályok megtartására való nevelés.*

1. *FEJEZET*

*Fegyelmi vétségek, fegyelmi büntetések,*

*3.§*

*Fegyelmi vétség*

*1.,*

*Fegyelmi vétséget követ el az a vadász, aki*

*a., a vadgazdálkodásra, a vadászatra, a fegyverhasználatra, valamint a lőszer és a fegyver tárolására vonatkozó rendelkezéseket megszegi,*

*b., a VT Alapszabályának, Helyi Szabályzatának előírásait, vagy a VT Közgyűlésének és Elnökségének határozatait nem tartja be,*

*c., vadásztatással elnyert megbízatásával, tisztségével visszaél, jogait rosszhiszeműen gyakorolja,*

*d., a fegyelmet, az akaratot hátrányosan befolyásoló gyógyszerek, továbbá szeszesital hatása alatt vadászlőfegyvert visel, vagy használ,*

*e., a VT gazdálkodásával kapcsolatos visszaélést követ el,*

*f., a törvényességi felügyeletet ellátó szervezetet, annak képviselőjét, illetve VT alkalmazottait, a VT Felügyelő Bizottsága vezetőjét jogszerű vizsgálatuk során szándékosan félrevezető magatartásával megtéveszti, a vizsgálat lefolytatásához szükséges adatokat, bizonyítékokat elhallgatja, illetve meghamisítja, vagy megsemmisíti,*

*g., összeférhetetlen magatartást tanúsít.*

*Az a magatartás minősül összeférhetetlennek,*

*- 3 -*

*- amely az egyesület közössége ellen irányul,*

*- az egyesület közösségi szellemét bomlasztja, viszályt szít az egyesület tagjai között,*

*- nyilvánvalóan az egyesület hatáskörébe tartozó ügyekben az egyesületi fórumok megkerülésével indokolatlanul vonja be a hatóságokat vélt,*

*vagy jogos sérelme ügyében, ártva ezzel az egyesület imázsának,*

*- a társadalmi, közösségi és egyesületi normákat sértő magatartást tanúsít,*

*- ha a VT bármely tagjára nézve – anélkül, hogy ez a megnyilvánulás kimerítené a hatályos Büntető Törvénykönyvbeli tényállás fogalmát – valótlan tényt állít, vagy valós tényt hamis színben tüntet fel,*

*- a VT bármely tagja emberi méltóságát és becsületét sértő nyilatkozatot tesz.*

*Az összeférhetetlen magatartás, kizárás a vadásztársaságból szankciót von maga után, mely Közgyűlési hatáskör alá tartozik!*

*2.,*

*A fegyelmi vétséget elkövetett vadászt fegyelmi eljárás keretében kell felelősségre vonni.*

*4.§*

*Fegyelmi büntetések*

*1.,*

*A fegyelmi büntetések a következők:*

*a., írásbeli megrovás,*

*b., a vadászati tisztségtől a választási időszak végéig, de legalább két évre történő eltiltás,*

*c., trófeás vad elejtésétől való eltiltás minimum két hónapra, maximum egy egész vadászidényre,*

*- 4 -*

*d., a tagsági jogok gyakorlásának felfüggesztése határozott időre, minimum két hónapra, maximum egy egész vadászidényre,*

*e., kizárás.*

*2.,*

*A fegyelmi eljárás során az 1., bekezdés a-e. pontjaiban felsorolt fegyelmi büntetések közül egyidejűleg több is kiszabható.*

*3.,*

*Az 1., bekezdés a-c. és e pontjaiban meghatározott fegyelmi büntetés idejének kezdetété és végét az eljáró Fegyelmi Bizottság a határozat rendelkező részében köteles megjelölni.*

*III. FEJEZET*

*5.§*

*Vadászati fegyelmi szervek*

*A vadászati fegyelmi szervek a következők:*

*a., A VT Fegyelmi Bizottsága*

*b., a VT Közgyűlése*

*6.§*

*A Vadásztársaság Fegyelmi Bizottsága*

*1.,*

*A VT Közgyűlése, a VT vezető szerveinek megválasztásával egy időben megválasztja a Fegyelmi Bizottság elnökét és kettő tagját. A Fegyelmi Bizottság határozatképességéhez legalább kettő tag jelenléte szükséges.*

*- 5 -*

*2.,*

*A megválasztott fegyelmi bizottsági tagok nem állhatnak sem egymással, sem a VT más vezetőivel közeli hozzátartozói kapcsolatban. ( Ptk. 685.§ )*

*7.§*

*1.,*

*A VT Fegyelmi Bizottságának hatáskörébe tartozik a vadásztársasági tagok és tisztségviselők elleni fegyelmi eljárás lefolytatása.*

*2.,*

*A kivizsgálás eredményétől függően a vadásztársasági FB első fokon saját hatáskörében hoz határozatot és szabja ki a 4.§ 1., bekezdés a-e pontjaiban meghatározott büntetéseket.*

*8.§*

*Kettős, vagy többes tagság esetén a fegyelmi ügyben annak a VT-nak a*

*Fegyelmi Bizottsága ( Közgyűlése ) jár el, amelynél a fegyelmi vétséget elkövette a vadász.*

*1.,*

*Elfogultsági kifogás előterjesztése esetén az elfogultság fennállása kérdésében – az érdekelt FB tag meghallgatása után – az Elnökség dönt, mely döntés ellen fellebbezésnek nincs helye. A FB egy tagjának elfogultsága esetén a FB többi*

*– nem elfogult – tagja jár el, illetve az Elnökség szükség esetén a hiányzó létszámú VT tagot jelöl ki az adott ügyre kiterjedten.*

*2.,*

*Ha a FB több tagjával kapcsolatban merül fel az elfogultság gyanúja, az Elnökség ideiglenesen megbízhatja az eljárásban való közreműködésre a VT más tagját ( tagjait ) is, a vizsgálatot azonban ez esetben is a FB elnöke vezeti le.*

*- 6 -*

*3.,*

*Ha az adott ügyben a FB elnöke érintett, vagy elfogult, a fegyelmi eljárás lefolytatására csak a VT Elnökségének, a FB-n kívüli tagja jelölhető.*

*9.§*

*A FB elnöke köteles tájékoztatni a VT elnökét és soron következő Közgyűlését a FB által hozott fegyelmi határozatokról.*

1. *FEJEZET*

*10.§*

*A fegyelmi eljárás és az elsőfokú eljárás szabályai*

*1.,*

*Fegyelmi eljárást bárki kezdeményezhet, elrendelni azonban csak megalapozott gyanú alapján szabad.*

*2.,*

*A fegyelmi eljárást a VT tagjaival szemben a VT elnöke, a VT elnöke elleni fegyelmi eljárást a Közgyűlés rendeli el. Az elrendelő iratban meg kell jelölni azokat a tényeket és körülményeket, amelyek a fegyelmi vétség elkövetésének gyanúját alátámasztják.*

*11.§*

*1.,*

*A fegyelmi eljárás megindítását megelőzően vizsgálni kell, hogy az adott cselekmény nem évült-e el. Elévült a cselekmény, ha*

*a., a fegyelmi vétség elkövetése óta egy év már eltelt, vagy*

*b., a fegyelmi vétség elkövetéséről a fegyelmi jogkör gyakorlójának több, mint három hónapja tudomása van.*

*2.,*

*Ha a fegyelmi eljárás alapját képező ügyben büntető, vagy szabálysértési eljárás indult, az elévülés az eljárás jogerős befejezésekor kezdődik.*

*- 7 -*

*12.§*

*1.,*

*Az ügyben eljáró FB az elrendelést követő tizenöt napon belül írásban, az indokok megjelölésével értesíteni köteles, a fegyelmi eljárás megindításáról az eljárás alá vont személyt és egyben tárgyalást kitűzni. Az erről szóló értesítésnek a tárgyalás napját legalább 8 nappal meg kell előznie.*

*2.,*

*A tárgyalásra meg kell hívni az eljárás alá vont személyt, esetleg jogi képviselőjét, úgyszintén szükség esetén azokat, akiknek a fegyelmi vétség elkövetéséről közvetlen tudomásuk van. Be kell szerezni a cselekménnyel kapcsolatos és fellelhető egyéb bizonyítékokat ( okirat, jegyzőkönyv, stb. )*

*13.§*

*1.,*

*A fegyelmi ügy tárgyalásán az eljárás alá vont személy elé kell tárni a fegyelmi eljárás alapjául szolgáló tényeket és körülményeket és módot kell adni neki arra, hogy észrevételeit, védekezését, szóban vagy írásban előterjeszthesse.*

*2.,*

*A FB köteles lehetővé tenni, hogy a fegyelmi eljárás alá vont személy a tárgyalás egész időtartama alatt jelen lehessen, kivéve a határozathozatalt megelőző zárt tanácskozást, a FB elnökének engedélyével tanúkhoz kérdéseket intézhessen, a tanúvallomásokra és egyéb bizonyítékokra észrevételt tehessen.*

*3.,*

*Ha a fegyelmi eljárás alá vont személy védekezésében, név és lakcím megjelölésével tanúkat jelent be, a személyeket az Elnökség, szükség esetén a tárgyalás elnapolásával köteles a tárgyalásra meghívni, amennyiben ez a valóságos tényállás felderítése érdekében szükségesnek mutatkozik.*

*4.,*

*A bizonyítás a FB elnöke által, vagy kivételesen az általa ezzel megbízott bizottsági tag által is felvezethető. A fegyelmi eljárás alá vont személyt, ennek*

*- 8 -*

*helyéről és idejéről is legalább 8 nappal előbb értesíteni kell.*

*14.§*

*1.,*

*Fegyelmi eljárás lefolytatását és a határozat meghozatalát nem akadályozza, ha az eljárás alá vont személy a szóbeli meghallgatáson bizonyítható előzetes értesítések ellenére sem jelenik meg és távollétét nem menti ki.*

*2.,*

*Az eljárás során megtartott minden tárgyalásról és bizonyítás felvételről jegyzőkönyvet kell készíteni, amelyben a tanúvallomásokat, valamint az eljárás alá vont személy szóbeli előterjesztését és nyilatkozatait fel kell venni.*

*A jegyzőkönyvben fel kell tüntetni az eljáró fegyelmi szerv megnevezését, a meghallgatás helyét, idejét, a jelenlévő személyek nevét és az eljárás tárgyát.*

*3.,*

*A tanúk vallomásait, valamint az eljárás alá vont személy nyilatkozatait e személyekkel alá kell íratni. A jegyzőkönyv több oldalra kiterjedő vallomását,*

*illetőleg nyilatkozat esetén valamennyi oldalt alá kell íratni. Ha az említettek az aláírást megtagadják, ezt a tényt, valamint ennek okát is fel kell tüntetni a jegyzőkönyvben.*

*4.,*

*A jegyzőkönyvet a FB jelen lévő tagjai és a fegyelmi eljárás alá vont személy is köteles aláírni.*

*15.§*

*1.,*

*Az elsőfokú fegyelmi eljárást az elrendeléstől számított 90 napon belül be kell fejezni. E határidő rendkívül indokolt esetben további 30 nappal meghosszabbítható.*

*- 9 -*

*2.,*

*A VT. FB-a az ügy kivizsgálása után döntést hoz.*

*3.,*

*A fegyelmi döntéseket a fegyelmi szervek szótöbbséggel hozzák. Szavazat egyenlőség esetén az elnök szavazata dönt.*

*16.§*

*1.,*

*Ha a fegyelmi eljárás eredményeként a fegyelmi vétség elkövetése nem bizonyosodott be, az eljárást „bizonyítékok hiányában”, ha az eljárás alá vont személy fegyelmi vétséget nem követett el, „fegyelmi vétség hiányában” meg kell szüntetni.*

*Erről a fegyelmi eljárás alá vont személyt írásbeli határozattal értesíteni kell.*

*2.,*

*Ha az eljárás során a fegyelmi vétségnek az eljárás alá vont személy által történt elkövetése egyértelműen bebizonyosodott, az eljáró FB határozatot hoz, amelyben a 4.§-ban meghatározott büntetések valamelyikével sújtja az elkövetőt.*

*17.§*

*A határozatot 15 napon belül írásba kell foglalni és annyi példányban kell elkészíteni, hogy abból valamennyi érdekelt kapjon.*

*Az írásba foglalt határozatot az FB elnöke írja alá és egyúttal gondoskodik annak elküldéséről.*

*18.§*

*A fegyelmi határozat bevezető részből, rendelkező részből és indoklásból áll.*

*a., a bevezető rész tartalmazza*

*- a határozathozatal idejét,*

*- 10 -*

*- az eljárás alá vont személy adatait.*

*b., a rendelkező rész tartalmazza*

*- a megállapított fegyelmi vétség elkövetését,*

*- a fegyelmi szabályzat meghatározott pontjaira hivatkozással a kiszabott fegyelmi büntetést,*

*- a jogorvoslati ( fellebbezési ) lehetőségre való utalást.*

*c., az indoklás tartalmazza*

*- az egyértelműen bebizonyított tényeket, körülményeket, az elkövetett cselekmény rövid leírását,*

*- az eljárás alá vont személy által javasolt, de a FB által nem foganatosított bizonyítási cselekményeket,*

*- súlyosbító és enyhítő körülményeket.*

*19.§*

*1.,*

*Az írásba foglalt fegyelmi határozatot meg kell küldeni az eljárás alá vont személynek, a VT Elnökségének, az esetleges sértettnek, fegyvertartási engedélyt érintő határozatnál a lakóhely szerint illetékes rendőrhatóságot és vadászati szabálysértés esetén a vadászati szakhatóságot is értesíteni kell.*

*2.,*

*A jogerős fegyelmi határozatot a VT legközelebb Közgyűlésén teljes egészében ismertetni kell.*

*20.§*

*A fellebbezési eljárás szabályai*

*- 11 -*

*1.,*

*A FB határozata ellen a kézhez vételétől számított 15 napon belül fellebbezni lehet a VT Közgyűléséhez. Fellebbezhet az eljárás alá vont személy, valamint az eljárás megindítására jogosult személy is.*

*2.,*

*A fellebbezést az első fokon eljárt fegyelmi szervnél kell írásban benyújtani.*

*3.,*

*A fellebbezést a VT FB-a 15 napon belül az összes irattal és bizonyítékokkal együtt köteles az ügy másodfokú elbírálására jogosult Közgyűléshez felterjeszteni, de a hozott határozatot a fegyelmi eljárás alá vont személy javára módosíthatja is.*

*21.§*

*1.,*

*Ha a FB azt észleli, hogy a fellebbezés elkésett, ezt köteles jegyzőkönyvben megállapítani és a fellebbezést elutasítani.*

*Az elutasított döntés ellen további fellebbezésnek van helye.*

*2.,*

*Ha a fellebbező, az elkésett fellebbezés benyújtásával egyidejűleg mulasztását igazolja, a FB köteles a fellebbezést, az igazolási kérelmet, valamint az eljárások teljes iratanyagát 30 napon belül felterjeszteni döntés végett a Közgyűléshez. A Közgyűlés ebben az esetben először az igazolási kérelem tárgyában dönt.*

*22.§*

*1.,*

*A Közgyűlés az iratok kézhezvételét követő ( igazolás kérelem esetén annak elfogadását követő ) 30, illetve legkésőbb 60 napon belül köteles az ügyben tárgyalást tartani és érdemi határozatot hozni.*

*- 12 -*

*2.,*

*A Közgyűlésen a fegyelmi ügyet külön napirendi pontként kell tárgyalni. A Közgyűlésre a FB elnöke a fegyelmi ügy kivizsgálásáról jelentést tesz és a határozatot részletesen indokolja.*

*3.,*

*A fellebbezésnek a fegyelmi büntetés végrehajtására halasztó hatálya van.*

*23.§*

*1., A Közgyűlésre a fegyelmi eljárás alá vont tagot is meg kell hívni, aki a Közgyűlésen a védekezését előterjesztheti, illetve hozzá a VT tagjai kérdéseket tehetnek fel. Az igazolhatóan szabályszerűen meghívott, eljárás alá vont személy távolléte nem akadálya annak, hogy ügyében a Közgyűlés döntsön.*

*2.,*

*A Közgyűlésen további bizonyítás-kiegészítés is foganatosítható.*

*24.§*

*1.,*

*A Közgyűlés az első fokon kiszabott fegyelmi büntetést enyhítheti, vagy súlyosbíthatja. A fegyelmi büntetés azonban nem súlyosbítható, ha csak a fegyelmi vétséget elkövető jelentett be fellebbezést.*

*2.,*

*Ha a Közgyűlés a fellebbezést alaptalannak találja, akkor azt az elsőfokú határozat hatályban tarása mellett elutasítja.*

*3.,*

*Ha az elsőfokú eljárás során jelentős szabályszegés történt, továbbá ha további, nagy terjedelmű bizonyítás, vagy az eljárás megismétlése mutatkozik szükségesnek, a Közgyűlés az elsőfokú határozatot hatályon kívül helyezheti és a*

*- 13 -*

*FB-ot új eljárásra utasíthatja. A hatályon kívül helyező határozatnak*

*tartalmaznia kell az elsőfokú döntés ismertetését, a hatályon kívül helyezés okait, továbbá az új eljárásra vonatkozó utasításokat.*

*4.,*

*A másodfokú fegyelmi eljárásra, illetve határozatra egyebekben a 14., 19.§-ban foglaltak az irányadóak.*

*25.§*

*1.,*

*A Közgyűlés határozatát 15 napon belül írásba kell foglalni és az érdekelteket a határozat egy példányának megküldésével értesíteni kell. Az írásba foglalt határozatot a VT elnöke írja alá.*

*2.,*

*A másodfokon hozott határozat jogerős, ellene további fellebbezésnek helye nincs, az érdekelt azonban bíróság előtt megtámadhatja.*

*V. FEJEZET*

*Vegyes rendelkezések*

*26.§*

*A fegyelmi határozat kijavítása*

*A fegyelmi szerv határozatát hibás név, vagy számítási hiba, vagy hasonló nyilvánvaló elírás esetén hivatalból is bármikor kijavíthatja.*

*27.§*

*Mentesülés a fegyelmi büntetés hátrányos következményei alól*

*- 14 -*

*1.,*

*A vadász mentesül a fegyelmi büntetés hátrányos következményei alól írásbeli megrovás esetén a határozat jogerőre emelkedésével, más büntetés esetén a fegyelmi büntetés letöltésével, kizárás esetén pedig akkor, ha a határozat jogerőre emelkedésétől számítva két év eltelt.*

*2.,*

*Ha a fegyelmi büntetés hatálya alatt álló vadásszal szemben újabb jogerős fegyelmi büntetést szabnak ki, akkor a korábbi büntetés alóli mentesülés időtartama az újabb fegyelmi büntetéssel meghosszabbodik.*

*28.§*

*A fegyelmi szervek törvénysértő határozatának bíróság előtti megtámadása*

*1.,*

*A jogerős fegyelmi határozatot, amennyiben az törvénysértő, a VT bármely tagja, a tudomására jutástól számított 30 napon belül a hatáskörrel rendelkező, illetékes bíróság előtt megtámadhatja.*

*2.,*

*A határozat megtámadása a határozat végrehajtását nem gátolja. A bíróság azonban indokolt esetben a végrehajtást felfüggesztheti.*

*- 15 -*

*Záradék:*

Ezen Fegyelmi Szabályzatot a Patavezér 2015 Vadásztársaság 2022. április 9.-én megtartott Közgyűlése jóváhagyta. Felülvizsgálatra és ismételt elfogadásra került a 2023 február 25.-én megtartott Közgyűlésen.

*Gyöngyöspata, 2023 február 25.*

*………………………………. Vt. elnök*

*…………………………………….. ……………………………………*

*hitelesítő hitelesítő*